A tartományi közigazgatásról szóló tartományi képviselőházi rendeletet (VAT Hivatalos Lapja, 37/2014., 54/2014. szám ‒ más határozat, 37/2016., 29/2017., 24/2019., 66/2020. és 38/2021. szám) 15., 16. és 24. szakaszának 2. bekezdése alapján, figyelemmel A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendeletre (VAT Hivatalos Lapja, 8/2019. szám), a tartományi oktatási, jogalkotási, közigazgatási és nemzeti kisebbségi - nemzeti közösségi titkár

**SZABÁLYZATOT  
hoz**

**A TARTOMÁNYI OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI – NEMZETI KÖZÖSSÉGI TITKÁRSÁG NEMZETI KISEBBSÉGEK - NEMZETI KÖZÖSSÉGEK HELYZETÉNEK ELŐMOZDÍTÁSÁRA ÉS A MULTIKULTURALIZMUS ÉS TOLERANCIA FEJLESZTÉSÉRE IRÁNYULÓ KÖLTSÉGVETÉSI ESZKÖZEINEK ODAÍTÉLÉSÉRŐL**

**1. szakasz**

Jelen szabályzat szabályozza a Vajdaság autonóm tartományi (a továbbiakban: Vajdaság AT) nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló programokat és projekteket társfinanszírozó költségvetési eszközök odaítélésének módját, feltételeit és mércéit, Vajdaság Autonóm Tartomány költségvetéséről szóló rendelettel összhangban, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság) külön rovatrendjében.

**2. szakasz**

A Titkárság nemzeti kisebbségek – nemzeti közösségek helyzetének előmozdítására irányuló költségvetési eszközeinek odaítélésére Vajdaság Autonóm Tartomány területén bejegyzett székhellyel rendelkező nemzeti kisebbségek – nemzeti közösségek egyesületei, alapjai és alapítványai (a továbbiakban: kérelmezők) jogosultak.

A Titkárság multikulturalizmus és tolerancia fejlesztésére irányuló költségvetési eszközeinek odaítélésére a nemzetek közötti tolerancia megőrzésére és ápolására irányuló projektekkel és programokkal foglalkozó, Vajdaság Autonóm Tartomány területén bejegyzett székhellyel rendelkező egyesületek, alapok és alapítványok (a továbbiakban: kérelmezők) jogosultak.

A Titkárság roma nemzeti kisebbséghez tartozó személyek helyzetének előmozdítására irányuló költségvetési eszközeinek odaítélésére Vajdaság Autonóm Tartomány területén bejegyzett székhellyel rendelkező roma nemzeti kisebbséghez tartozó egyesületek, alapok és alapítványok (a továbbiakban: kérelmezők) jogosultak.

Az eszközök odaítélésére a költségvetés közvetlen és közvetett felhasználói, gazdasági társaságok és a nemzeti kisebbségek nemzeti tanácsai nem jogosultak.

**3. szakasz**

A jelen szabályzat 1. szakaszában foglalt programokat és projekteket nyilvános pályázatok (a továbbiakban: pályázat) útján kell finanszírozni és társfinanszírozni, mégpedig a pályázatra benyújtott kérelmek alapján, amely pályázatokat legalább egyszer évente a Titkárság pénzügyi tervével összhangban meg kell hirdetni.

A pályázat adatokat tartalmaz a dokumentum elnevezéséről, amely alapján a pályázatot közzé teszik, a pályázat alapján odaítélésre előirányozott eszközök mértékéről, arról, hogy kik pályázhatnak és milyen rendeltetésre, a mércékről, amelyek szerint a pályázati kérelmeket rangsorolják, a pályázati kérelmek benyújtásának módjáról és határidejéről, valamint az egyéb dokumentumokról, amelyekkel a pályázati kérelmek benyújtására vonatkozó feltételek teljesítését bizonyítják.

**4. szakasz**

A pályázatot közzé kell tenni a Titkárság hivatalos honlapján, Vajdaság Autonóm Tartomány Hivatalos Lapjában, Vajdaság Autonóm Tartomány teljes területét lefedő hírlapban, valamint az E-közigazgatási portálon.

A pályázatot Vajdaság AT szervei munkájában hivatalos használatban lévő nemzeti kisebbségek ‒ nemzeti közösségek nyelvén is közzé kell tenni.

**5. szakasz**

A pályázati kérelmet írásban, egységes űrlapon kell benyújtani, amelyet a Titkárság honlapján kell közzétenni, a pályázat közzétételétől számított 15 napnál nem rövidebb határidőn belül.

A kérelmező által benyújtható kérelmek száma nem korlátozott, kivéve, ha a pályázatban másként nem rendelkeztek.

A kérelmezőnek nem áll jogában ugyanarra a rendeltetésre (programra/projektre) több pályázati kérelmet benyújtani a Titkárság pályázataira, amelyeket a jelen Szabályzattal összhangban hirdetnek meg.

**6. szakasz**

A Titkárság hivatalból megállapítja, hogy a kérelmezőt az illetékes szerv jegyzékébe bejegyezték-e és az alapszabályi rendelkezések szerint megvalósulnak-e- a célok a program megvalósításának területén.

A Titkárság fenntartja jogát, hogy a pályázótól, szükség szerint, kiegészítő dokumentumokat és tájékoztatást kérjen.

A pályázati kérelmet és a mellékelt dokumentumokat a Titkárság a kérelmezőknek nem juttatja vissza.

**7. szakasz**

A tartományi titkár a költségvetési eszközök odaítélési eljárásának lebonyolítására határozattal pályázati bizottságot alakít.

A bizottság tagjai a Titkárság képviselői, viszont a megfelelő terület szakemberei is alkalmazhatók, a pályázattal összhangban.

A bizottság tagjai kötelesek nyilatkozatot aláírni arról, hogy a bizottság munkájából és döntéséből, illetve a pályázat lebonyolításából semmilyen magán érdekük nem származik (Összeférhetetlenségi nyilatkozat).

Összeférhetetlenségről van szó, ha a bizottság tagja vagy családtagjai (házastársa vagy élettársa, gyermeke vagy szülője) a pályázaton részt vevő kérelmező testület vagy bármely más, a pályázattal kapcsolatban álló jogi személy foglalkoztatottjai vagy tagjai a kérelmezőnek, vagy a kérelmezőkkel kapcsolatban a közérdekkel ellentétes anyagi vagy immateriális érdeke van, éspedig családi kötődés, gazdasági érdek vagy egyéb közös érdek esetén.

A bizottság tagja a pályázattal kapcsolatos első intézkedés foganatosítása előtt aláírja a nyilatkozatot.

Összeférhetetlenség megállapítása esetén a bizottság tagja haladéktalanul értesíti a bizottság többi tagját, és kivonja magát a bizottság további munkája alól. Az összeférhetetlenség megoldásáról a Titkárság minden esetben külön dönt, majd az összeférhetetlenség megállapításakor új, helyettes tagot jelöl ki a bizottságba.

**8. szakasz**

A bizottság határozattal elutasítja:

* a hiányos és szabálytalanul kitöltött kérelmeket, illetve azon kérelmeket, amelyekben nem töltöttek ki minden kötelező mezőt (a nem kötelező mezők a kérelem űrlapjában feltüntetésre kerültek), valamint az aláíratlan és nem lepecsételt kérelmeket,
* a határidő után benyújtott kérelmeket,
* a nem engedélyezett kérelmeket (illetéktelen személyek és a pályázatban nem előirányozott alanyok által benyújtott kérelmeket).

A Bizottság nem veszi figyelembe:

* azokat a kérelmeket, amelyek nem vonatkoznak a jelen Szabályzat 10. szakaszában foglalt pályázati rendeltetésekre,
* azokat a kérelmeket, amelyek felszerelés beszerzésére, beruházásra, illetve a kérelmező folyó költségeire és rendes tevékenységére vonatkoznak,
* azon kérelmezők kérelmeit, akik az előző évben odaítélt eszközök felhasználásáról szóló jelentést nem nyújtották be, illetve amelyekkel kapcsolatosan a jelentésből megállapításra kerül, hogy az eszközöket nem rendeltetésszerűen használták fel, valamint azon kérelmezők kérelmeit sem, akik a Titkárság előző pályázatai szerinti kötelezettségeiket nem teljesítették, mégpedig a megvalósított tevékenységekről bizonyítékként készült fényképeket, videó anyagokat nem küldték el,
* azon kérelmezők kérelmeit, akik az előző évben megvalósított programokról/projektekről szóló leíró/pénzügyi jelentést az előirányozott határidőben nem küldték meg,
* azokat a programokat, illetve projekteket, amelyeket a költségvetési év folyamán nem lehet megvalósítani.

A bizottság a kérelmezőket tájékoztatja a nem megvitatott kérelmekről, megjelölve a kérelem elutasításának indokait.

**9. szakasz**

A Tartományi Titkárság a nemzeti kisebbségek - nemzeti közösségek helyzetének előmozdítását célzó programokra és projektekre vonatkozó időben érkező, teljes kérelmeket Vajdaság AT területén székhellyel rendelkező nemzeti kisebbségek nemzeti tanácsai (a továbbiakban: nemzeti tanácsok) részére továbbítja.

A nemzeti tanácsok a kérelmek átvételétől számított 15 napos határidőn belül a Titkárság részére megküldik az eszközök odaítéléséről szóló javaslatukat.

**10. szakasz**

A pályázati kérelmek megvitatása folyamán a bizottság a nemzeti kisebbségek - nemzeti közösségek helyzetének előmozdítására és a nemzetek közötti tolerancia megőrzésére és ápolására irányuló programokat és projekteket veszi figyelembe, különösképpen, amelyek az alábbiakra irányulnak:

* a nyelv, a népszokások és a régi mesterségek megőrzésére, bemutatására és ápolására,
* a népművészeti örökség védelmére és bemutatására,
* a művelődés, a tudományok és a művészet fejlesztéséhez szükséges feltételek megteremtésére,
* a népi alkotások ápolására és ösztönzésére,
* a különös jelentőségű kulturális javak bemutatására,
* a toleranciát és a nemzeti kisebbségek – nemzeti közösségek jogait ápoló irodalmi, drámai, színpadi, zenei és képzőművészeti alkotásokra, emlékrendezvényekre, fesztiválokra, jubileumi rendezvényekre, művésztelepekre és táborokra,
* a toleranciát és a nemzeti kisebbségek – nemzeti közösségek jogait ápoló konferenciákra, tornákra, találkozókra és hasonló összejövetelekre,
* az amatőrizmus ápolására és előmozdítására, az együttesek vendégszereplésére,
* az anyaországokkal való együttműködésre és az együttműködés egyéb formáira,
* a fiatalok körében a nemzetek közötti tolerancia előmozdításával, megőrzésével és ápolásával foglalkozó projektekre,
* televízió- és rádióműsorok, internetes bemutatók, egyéb elektronikus prezentációk, nyomtatott propagandatevékenységek, nyomtatott médiában végzett tevékenységek és egyéb médiatevékenységek előállításának és gyártásának előmozdítására.

**11. szakasz**

A Titkárság által társfinanszírozott programok és projektek kiválasztásának mércéi:

* az egyes nemzeti kisebbség – nemzeti közösség részaránya Vajdaság Autonóm Tartomány teljes kisebbségi népességében,
* a program vagy projekt összes anyagi költsége,
* a program vagy projekt területi jellege és jelentősége (pl. nemzetközi, községközi, helyi, multietnikus, tágabb jelentőségű),
* a program vagy projekt időtartama,
* a program vagy projekt résztvevőinek száma,
* a közönség érdekeltsége és a látogatottság,
* médianyilvánosság (televíziós és rádiós adások és felvételek, sajtójelentés és a bemutatások egyéb módjai),
* elektronikus megjelenés, részvétel és tevékenység (pl. internetes bemutató, platformok, közösségi háló),
* kísérő és kiegészítő tevékenységek (pl. külön fellépés és a győztes bemutatása, gála vacsorák, kötetek, katalógusok és egyéb publikációk megjelentetése),
* a pályázó programjában vagy projektjében résztvevő személyek száma,
* a kérelmező által szervezett egyéb tevékenységek, programok és projektek,
* a program vagy projekt finanszírozása egyéb belföldi vagy külföldi szervek, szervezetek, alapok, szponzorok vagy adományozók által,
* a program és projekt fejlesztésének lehetősége és fenntarthatósága,
* a Tartományi Titkárságtól korábban nyert eszközök használatának jogszerűsége és hatékonysága.

**12. szakasz**

A programok/projektek értékelésére feltüntetett mércék szerint ranglistát kell felállítani. Amelyet az alábbi módon kell pontozni:

* a program/projekt összehangoltsága a pályázat és a pályázati dokumentáció valamennyi feltételével – értékelésre kerül a program/projekt összehangoltsága a pályázati dokumentáció valamennyi feltételével, értékelés: 1-5 pontig;
* a közérdek kielégítése a nemzeti kisebbségek- nemzeti közösségek helyzetének előmozdítása és a multikulturalizmus és a tolerancia fejlesztése terén Vajdaság Autonóm Tartomány területén, értékelés: 1-5 pontig;
* a program/projekt lefedettsége - milyen lehetőségei vannak a munkaprogramnak/projektnek a felhasználók szélesebb körének bevonására, valamint a tervezett tevékenységek megvalósításában való aktív részvételük ösztönzésére; magában foglalja-e a partnerséget más egyesületekkel, a gazdasággal vagy a közszférával; értékelés: 1-5 pontig;
* az eszközök felhasználásáról szóló jelentés – az egyesület, az alap, illetve az alapítvány benyújtja a Vajdaság AT költségvetéséből származó eszközök felhasználásáról szóló jelentést az előző évre, az eszközökre első alkalommal pályázó egyesület, alap vagy alapítvány pedig az egyéb finanszírozási forrásból megvalósított legalább egy programról/projektről szóló jelentést nyújtja be, értékelés: 1-5 pontig;
* fenntarthatóság - a programmal/projekttel kapcsolatos tevékenységek folytatásának lehetősége a Vajdaság AT költségvetéséből származó finanszírozást követően, értékelés: 1-5 pontig;
* tevékenységek és munkaterv – a programmal/projekttel előirányozott célok és tevékenységek közötti egyértelmű viszony megléte, van-e javasolt tevékenységi terv és az reális és megvalósítható-e az előirányozott időben, értékelés: 1-5 pontig.

**13. szakasz**

A bizottság a kérelmek elbírálási listáját és rangsorát a kérelem benyújtási határidejének lejártától számított 60 napnál nem hosszabb időtartamon belül állapítja meg.

A jelen szakasz 1. bekezdésében foglalt listát közzé kell tenni a Titkárság hivatalos honlapján és az E-közigazgatási portálon.

A kérelmezők a jelen szakasz 1. bekezdésében foglalt lista közzétételétől számított három napos határidőn belül betekinthetnek a benyújtott kérelmekbe és a mellékelt dokumentumokba.

A kérelmezők a jelen szakasz 1. bekezdésében foglalt lista ellen, annak közzétételétől számított nyolc napos határidőn belül, kifogással élhetnek.

A kötelező indoklással ellátott kifogásról szóló határozatot a Titkárság a kifogás kézhezvételétől számított 15 napos határidőn belül hozza meg.

Az eszközök odaítéléséről szóló határozatot a tartományi titkár a kifogás benyújtási határidejének lejártát követő 30 napos határidőn belül hozza meg.

A jelen szakasz 6. bekezdésében foglalt határozatban fel kell tüntetni a kérelmezőket, akik részére az eszközöket odaítélték, valamint azon kérelmezőket is, akik részére az eszközöket nem hagyták jóvá, megjelölve az indokokat.

A jelen szakasz 6. bekezdésében foglalt határozat végleges és közzé kell tenni a Titkárság hivatalos honlapján és az E-közigazgatási portálon.

**14. szakasz**

A Titkárság, a költségvetési rendszert szabályozó törvény értelmében, az eszközök odaítélési kötelezettségét szerződés alapján vállalja.

A kérelmező, aki részére az eszközöket odaítélték, az eszközök odaítéléséről szóló szerződés megkötése előtt köteles a Titkárság részére nyilatkozatot benyújtani arról, hogy a jóváhagyott program/projekt megvalósításához az eszközöket más módon nem biztosították, továbbá összeférhetetlenségi nyilatkozatot, illetve korrupcióellenes politikáról szóló belső aktust köteles benyújtani.

A kérelmező, aki részére a Pályázat alapján eszközöket ítélnek oda, köteles a Titkárság részére adatot benyújtani a Kincstári Igazgatóságnál megnyitott külön rendeltetésű alszámláról, minden egyes rendeltetésre (programra/projektre), amelyre az eszközöket jóváhagyták.

A Titkárság az odaítélt eszközöket az aláírt szerződések alapján utalja át a kérelmezők számlájára, az eszközöknek a Vajdaság AT költségvetésébe való beáramlási ütemével összhangban.

Ha a kérelmező nem írja alá a szerződést és nem küldi meg a Kincstári Igazgatóságnál megnyitott külön rendeltetésű alszámláról szóló adatokat minden külön rendeltetésre (programra/projektre) vonatkozóan, amelyre az eszközöket jóváhagyták, a Titkárság által meghatározott határidőn belül, úgy kell vélni, hogy a kérelmező a benyújtott kérelmétől elállt.

A jelen szakasz 5. bekezdésében foglalt kérelmező helyett az eszközöket kérelmezőnek a kérelmek rangsorolási és értékelési listáján elfoglalt helye szerint kell odaítélni.

**15. szakasz**

A kérelmező kivételes esetekben kérelmezheti a Titkárság jóváhagyását a jóváhagyott program, illetve projekt keretébe tartozó tervezett tevékenység megvalósítására szolgáló eszközök átcsoportosítása céljából.

Az eszközök átcsoportosítására irányuló kérelemmel nem kérelmezhető az emberi erőforrásokra vonatkozó ráfordítások növelése.

Az eszközök átcsoportosítása az írásos jóváhagyás megszerzése vagy a szerződés mellékletének aláírása után teljesíthető.

**16. szakasz**

A kérelmező köteles haladéktalanul, a rendezvények/események lebonyolításának időtartama alatt, illetve folyamán az eszközök folyósítója részére fényképeket, videó anyagokat küldeni a rendezvény megvalósításáról, abban az esetben, ha a fényképeken és a videó anyagokon kiskorú személyek is vannak, a kérelmező köteles előzőleg a szülők vagy gondnokok jóváhagyását beszerezni, és úgy kell vélni, hogy a megküldött fényképekre és videó anyagokra vonatkozóan a kérelmező ilyen jóváhagyással rendelkezik.

A kérelmez köteles a népszerűsítő anyagon, vagy más megfelelő módon közzé tenni, hogy a tevékenység finanszírozásában a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság vett részt.

A kérelmező az odaítélt eszközöket rendeltetésszerűen és törvényesen köteles használni, a fel nem használt eszközöket pedig köteles a Vajdaság AT költségvetésébe visszajuttatni.

A kérelmező köteles az eszközök felhasználásáról legkésőbb az eszközök odaítélési rendeltetése megvalósítására meghatározott határidőtől számított 15 (tizenöt) napos határidőn belül, de legkésőbb december 31-éig a felelős személy által hitelesített kísérő dokumentációval együtt jelentést benyújtani.

A kérelmező részére, aki az előirányozott határidőn belül nem nyújt be jelentést, eszközök felhasználásáról szóló jelentés benyújtására vonatkozó Kérelmet, illetve Felszólítást kell küldeni.

Ha a Felszólítás átvételétől számított 8 napot követően sem küldi meg a teljes leíró és pénzügyi jelentést, a kérelmező köteles az eszközöket visszatéríteni Vajdaság AT költségvetésébe és a következő pályázati kiírás alkalmával pályázati jogát veszti.

A kérelmező köteles az odaítélt eszközöket a Vajdaság AT költségvetésébe visszatéríteni, ha megállapításra kerül, hogy az eszközöket nem az odaítélés rendeltetésének megvalósítására használták fel.

Azon kérelmező részére, aki hiányos és szabálytalan jelentést nyújt be jelentés kiegészítésére és kiigazítására vonatkozó kérelmet kell küldeni.

Ha gyanú merül fel, hogy egyes esetekben az odaítélt eszközöket nem rendeltetésszerűen használták fel, a Titkárság eljárást indít az illetékes költségvetési felügyelőség előtt az eszközök rendeltetésszerű és törvényes felhasználásának ellenőrzése céljából.

**17. szakasz**

A Titkárság figyelemmel kíséri azon programok vagy projektek megvalósítását, amelyekre az eszközöket odaítélték.

A megvalósítás figyelemmel kísérése a következőket foglalja magába:

1. a kérelmező kötelezettségét, hogy a szerződésben meghatározott határidőkben tájékoztassa a Titkárságot a programok vagy projektek megvalósításáról,
2. a jelentés áttekintését a Titkárság részéről,
3. a Titkárság képviselőjének monitoring látogatásait,
4. a kérelmező kötelezettségét, hogy lehetővé tegye a Titkárság képviselőinek a program vagy projekt megvalósítása során keletkezett megfelelő dokumentumokba való betekintést,
5. a kérelmezőtől származó információk beszerzését,
6. a szerződésben előirányozott egyéb tevékenységeket.

A kérelmező köteles a Titkárság részére lehetővé tenni a programok, illetve a projektek megvalósításának figyelemmel kísérését.

**18. szakasz**

A programok, illetve projektek megvalósításának figyelemmel kísérése céljából a Titkárság monitoring látogatásokat tehet.

A hat hónapnál hosszabb ideig tartó programok, illetve projektek esetében, amelyekre a jóváhagyott eszközök értéke meghaladja az 500.000,00 dinár összeget, valamint az egy évnél hosszabb ideig tartó programok és projektek esetében a Titkárság a program vagy projekt időtartama alatt legalább egy alkalommal, illetve évente legalább egy alkalommal monitoring látogatást tesz.

A Titkárság a monitoring látogatásról jelentést készít, a látogatástól számított 10 napos határidőn belül.

**19. szakasz**

A Titkárság beszámolót készít a programok, illetve projektek előző naptári évben történő költségvetési eszközökből megvalósított pénzügyi támogatásáról.

A jelen szakasz 1. bekezdésében foglalt beszámolót közzé kell tenni a Titkárság hivatalos honlapján és az E-közigazgatási portálon.

**20. szakasz**

A jelen szabályzat Vajdaság Autonóm Tartomány Hivatalos Lapjában való közzétételének napjával lép hatályba és a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság hivatalos honlapján is közzétételre kerül.

TARTOMÁNYI OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI – NEMZETI KÖZÖSSÉGI TITKÁRSÁG

Szám: 128-90-26/2023-05

Újvidék, 2023.02.17.

Szakállas Zsolt,

TARTOMÁNYI TITKÁR

.